CELEX: 42015D1568
Language: lv
Date: 2015-09-16 00:00:00
Title: Dalībvalstu valdību pārstāvju Lēmums (ES, Euratom) 2015/1568 (2015. gada 16. septembris), ar ko ieceļ amatā Vispārējās tiesas tiesnesi

22.9.2015   
            
            
               LV
            
            
               Eiropas Savienības Oficiālais Vēstnesis
            
            
               L 245/4
            
         DALĪBVALSTU VALDĪBU PĀRSTĀVJU LĒMUMS (ES, EURATOM) 2015/1568
   (2015. gada 16. septembris),
   ar ko ieceļ amatā Vispārējās tiesas tiesnesi
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:
   
               (1)
            
            
               Saskaņā ar Protokola Nr. 3 par Eiropas Savienības Tiesas statūtiem 5. un 7. pantu un pēc Nicholas James FORWOOD kunga atkāpšanās no amata, kas stājas spēkā 2015. gada 1. oktobrī, būtu jāieceļ Vispārējās tiesas tiesnesis uz Nicholas James FORWOOD kunga atlikušo pilnvaru laiku, proti, līdz 2019. gada 31. augustam.
            
         
               (2)
            
            
               Brīvajai amata vietai ir ierosināta Ian Stewart FORRESTER kunga kandidatūra.
            
         
               (3)
            
            
               Komiteja, kas izveidota ar Līguma par Eiropas Savienības darbību 255. pantu, ir sniegusi atzinumu par Ian Stewart FORRESTER kunga atbilstību Vispārējās tiesas tiesneša pienākumu pildīšanai,
            
         IR PIEŅĒMUŠI ŠO LĒMUMU.
   1. pants
   
      Ian Stewart FORRESTER kungs tiek iecelts par Vispārējās tiesas tiesnesi laikposmam no 2015. gada 1. oktobra līdz 2019. gada 31. augustam.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2015. gada 16. septembrī
      
         
            Priekšsēdētājs
         
         C. BRAUN